AP โอกาสกลับมาโตเด่นปี 63
ภาพรวมตลาดที่พักอาศัยช่วงไตรมาส 4 ปี 62 ดีขึ้น หลัง ธปท.ผ่อนคลายกฎเกณฑ์ LTV โดยผู้กู้ร่วมและผู้ค้ำประกันสามารถซื้อที่อยู่อาศัยได้แบบไม่ถูกจัดว่าเป็นผู้ซื้อสัญญาที่ 2
ภาพรวมตลาดที่พักอาศัยช่วงไตรมาส 4 ปี 62 ดีขึ้น หลัง ธปท.ผ่อนคลายกฎเกณฑ์ LTV โดยผู้กู้ร่วมและผู้ค้ำประกันสามารถซื้อที่อยู่อาศัยได้แบบไม่ถูกจัดว่าเป็นผู้ซื้อสัญญาที่ 2
22 ธ.ค. 2562

คุณค่าบริษัท
ภาพรวมตลาดที่พักอาศัยช่วงไตรมาส 4 ปี 2562 ดีขึ้น หลังจากที่ ธปท.ผ่อนคลายกฎเกณฑ์ LTV โดยในส่วนของผู้กู้ร่วมและผู้ค้ำประกันสามารถซื้อที่อยู่อาศัยได้แบบไม่ถูกจัดว่าเป็นผู้ซื้อสัญญาที่ 2 ทำให้มียอดขายที่ดีขึ้น รวมถึงรัฐบาลออกมาตรการกระตุ้นด้วย
ส่วนด้านภาษีจ่ายจากพ.ร.บ.ที่ดินและสิ่งปลูกสร้างเชื่อว่าจะกระทบต่อ บริษัท เอพี (ไทยแลนด์) จำกัด (มหาชน) หรือ AP ไม่มาก เพราะมีที่ดินเปล่าน้อยมาก สต๊อกที่พักอาศัยที่มีอายุมากกว่า 3 ปีก็ไม่เยอะเพราะที่ผ่านมาก็จัดโปรทางการตลาดเพื่อขายสินค้าเพื่อปิดการขายของโครงการออกไปอยู่เป็นระยะ
ขณะที่ผลกระทบจากพ.ร.บ.นี้ต่อกำลังซื้อของผู้บริโภคอาจจะมีบ้างแต่ไม่รุนแรง โดยในส่วนของคอนโดมิเนียมและบ้านที่ซื้อเพื่อใช้เป็นที่พักอาศัยก็เสียภาษีในอัตราที่ไม่สูง คือ ล้านละ 200 บาท หรือเสียในอัตรา 0.02%  ส่วนข้อดี คือ ราคาที่ดินมีแนวโน้มต่ำลง เนื่องจากผู้ที่รับภาระภาษีที่ดินไม่ไหวจะขายที่ดินออกมา ทำให้ต้นทุนในการพัฒนาโครงการจะต่ำลง ทั้งนี้สัดส่วนต้นทุนที่ดินคิดเป็นประมาณ 30-40% ของต้นทุนการพัฒนาโครงการทั้งหมด
อย่างไรก็ตาม AP มีการเปิดขายโครงการคอนโดมิเนียมสุดท้ายรอบปี 2562 ในช่วงไตรมาส 4 ปี 2562  คือ Rhythm เจริญกรุง พาวิลเลียน แต่อัตราการจองอยู่ในเกณฑ์ไม่สูงมากเป็น 35% แต่ถือว่าสอดคล้องกับที่บริษัทคาดไว้ก่อนหน้า หลังจากได้เลื่อนการเปิดขาย 8 โครงการ มูลค่า 9.1 พันล้านบาท งวดปี 2562 ออกไป
สำหรับยอดขาย 9 เดือนแรกของปี 2562 เป็น 76% จากประมาณการยอดขายที่ 37.6 พันล้านบาทแล้ว ซึ่งให้น้อยกว่าเป้าบริษัทที่ 39 พันล้านบาท ก็ถือว่ายังสอดคล้อง
การโอนโครงการใหม่ ๆ จะช่วยเพิ่มกำไรในงวดไตรมาส 4 ปี 2562 ที่โอนทันจะมี 2 คอนโดมิเนียมในนามบริษัทร่วมทุน (JV) คือ Life One ไวร์เลส (มูลค่า 7.9 พันล้านบาท ขาย 100%) และ Life สุขุมวิท 62 (มูลค่า 2.1 พันล้านบาท ขาย 90%) คาดว่าจะเป็นกำไรที่ดีสุดรายไตรมาสในรอบปี 2562 หลังจากผ่านจุดต่ำสุดมาแล้วในไตรมาส  2 ปี 2562
สิ่งสำคัญแนวโน้มกำไรสุทธิปี 2563 คาดว่าจะเติบโตได้ 13% คาดการณ์ Dividend yield ประมาณ 5.5-6.0% ต่อปี
ผลดังกล่าวยังทำให้ บล.ดีบีเอส วิคเคอร์ส  แนะนำ “ซื้อ” ให้ราคาพื้นฐาน 8.20 บาท อิงกับ P/E ปี 2563 ที่ 7.0 เท่า
…
ผู้ถือหุ้นรายใหญ่
รายชื่อกรรมการ